Chef Klaus Bierstube, Frankfort, IL 60423 - Menus and Reviews
679 N La Grange Rd
Phone: (815) 469-0940
Cuisine: Steak, American, Seafood, German
Mon: 11am - 10pm, Tue-Fri: 11am - 11pm, Sat: 12pm - 11pm, Sun: 12pm - 10pm
Reviews of Chef Klaus Bierstube
Write a Review for Chef Klaus Bierstube
Steak Restaurants in Frankfort Premier sal PE-skool besoek oor bendegeweld | Netwerk24
Premier sal PE-skool besoek oor bendegeweld
Deur Cara-Lee Dorfling 15 Julie 2019 18:51
’n Skool in een van Port Elizabeth se bendegeteisterde gebiede, wat verlede week sy deure twee dae lank uit vrees vir die leerlinge se veiligheid gesluit het, het oënskynlik nou onder die aandag van die Oos-Kaapse premier gekom.
Luidens ’n polisieverklaring sal Oscar Mabuyane Dinsdag onder meer die Strelitzia Primary School in Bethelsdorp besoek en ook polisievoertuie aan die polisie se teenbende-eenheid by die skool oorhanding.
Clifton Jantjies, hoof van Strelitzia Primary School wat in Bethelsdorp, een van Port Elizabeth se bendegeteisterde gebiede, geleë is. Foto: Lulama Zenzile
’n Dag nadat skote vir die soveelste keer om die skool geklap het, het van die leerlinge se ouers na die skool opgeruk en geëis dat die hekke gesluit word.
Die skool was Donderdag en Vrydag gesluit sodat ouers en belanghebbendes met afgevaardigdes van die onderwysdepartement kon vergader oor ’n nuwe, hoër en veiliger grensheining of -muur om die skool.
Die onderwysdepartement het Donderdag teenoor Netwerk24 erken dat hy vroeër ’n nuwe heining aan die skool belowe het, maar dat die belofte weens ’n tekort aan geld nog nie nagekom kon word nie.
Clifton Jantjies, skoolhoof, het Maandag gesê die skool het soos beplan sy hekke Maandagoggend weer oopgemaak, maar net 70% tot 80% van die leerlinge het opgedaag.
Daar was wel ’n paar ouers wat voor die skool betoog het en steeds ontevrede met die veiligheid by die skool is.
Luidens die polisieverklaring sal Mabuyane Dinsdag met die gemeenskap en wetstoepassers vergader wanneer hy die metro se noordelike gebiede besoek.
Die premier sal na verwagting ook die Arcadia Secondary School in Arcadia besoek. Dié skool is enkele kilometers van Independence-straat, waar Reginald Neff (26) Saterdag doodgeskiet is.
Kol. Priscilla Naidu, polisiewoordvoerder, het gesê onbekende mans het omstreeks 02:30 in die straat op Neff losgebrand. Hy is in die kop en boud geskiet.
Niemand is nog vir sy moord aangekeer nie.
Meer oor: Oscar Mabuyane | Bethelsdorp | Bendegeweld | Misdaad
Weermag kan nie einde aan bendegeweld maak
Weermag moet ook na PE kom, sê besorgde ma